LidanRubinov/Halacha-QA huggingface dataset:
שאלה: תעודת רבנות ירושלים מהודרת: מה התוכנית של מהודרת? מה הוסיף בהכשר של מהודרת על רגילה? איזה שינוים בהכשר של מהודרת בין?רגילה ובין בד"ץ ירושלים מהדרין מה פירוש ודינים של שמיטה כהלכה בהכשר מהודרת?
תשובה: אנחנו לא מכירים נהלים של הרבנות הראשית בנושא. לכן אנו ממליצים לפנות לרבנות ירושלים או לרב שטרן ישירות
שאלה: כשרות בהריון: ברוך השם אני בהריון. עוד מעט חודש שני. שמעתי שלאישה בהריון מותר לאכול מה שהיא רוצה ושאין חובה להפריד 6 שעות בן בשר לחלב. למשל: אם אכלתי בשרי ואחרי כשעתיים מתחשק לי גלידה חלבית אז מותר. האם זה נכון?
תשובה: אסור לך לעבור על מצוות התורה. את חייבת להקפיד על 6 שעות כמו כל אדם. רק כשמדובר בפיקוח נפש שלך או של העובר אפשר להתיר איסורים.
שאלה: אבלות: לכבוד הרב אמא שלי נפטרה ביום כ"ב בשבט תשע"ה. לאחר מספר ימים גזרתי את הנעלים שלה כולל 2 זוגות של נעלי בית והנחתי בתוך 2 שקית נעל ימין ונעל שמאל לחוד כשהם גזורות. כשרציתי להשליך את השקיות נעלי הבית שלה נעלמו ולא נשאר מהם כל זכר למרות שהיו גזורות אני משכונע ב100 שלא זרקתי את נעלי הבית והם נעלמו. האם משהו נתקבל במקרה דומה, או האם יש לזה משמעות מסוימת
תשובה: ראשית, תנוחם מן השמיים. מעולם לא נתקלתי במקרה כזה שאין לו הסבר ברמה הטבעית, ואיני חושב שגם הפעם הדבר שונה. אין לכך כל משמעות, מלבד המשמעות שאתה תעניק לזה. ונחמה.
שאלה: ברכה לבדיקת מי שפיר: אשמח לדעת במידה ויצא לי תוצאות לא תקינות בשקיפות העורפית האם אפשר לקבל ברכה שבעזרת השם במי שפיר יהיה תוצאות תקינות
תשובה: יה"ר שתהיה סיעתא דשמיא ותשובות טובות בהצלחה
שאלה: כשר לפסח: קמח מצה כשר לפסח שנקנה שנה שעברה, תשע"ד, ולא נפתח. והחבילה עצמה עומדת בתוך שקית ניילון, האם מותר להשתמש בפסח השנה? אם לא, האם דינו חמץ שיש לבער?
תשובה: אין סיבה שלא להשתמש.
שאלה: ברכה ראשונה ומשיח.: 1.אם ברכתי ברכה ראשונה על עוגה ואז הביאו לי עוד חתיכה יש לברך שוב? 2.אם הביאו לי סוג שונה של עוגה? 3.איך לקדם את ביאת המשיח?
תשובה: א. אם לא ציפית כלל לתוספת - יש לברך שוב. אולם בדרך כלל אין אדם קובע בדיוק כמה יאכל וכמה יביאו, וממילא אין מברכים שוב. ב. כנ"ל. ג. מאיפה אני יודע?
שאלה: חצאית או מכנסים: היי, יש לי שאלה: למה מבחינה הלכתית בנות נדרשות ללכת עם חצאית? הרי הרבה דגמים של מכנסים הם צנועים וזה בגד שמשמש נשים ולא רק גברים אז למה בעצם יש איסור כזה? ויומטוב:)
תשובה: לך רעות היקרה מבחינה הלכתית  יבשה  את ודאי צודקת ויש דגמי מכנסיים שהם יותר צנועים מחצאיות. יתירה מכך, בודאי שעדיף ללכת עם מכנסיים מאשר עם חצאיות  מיני. אמנם, בהסתכלות קצת יותר רחבה, חצאית עדיפה על מכנסיים משום שהנסיון מלמד שבקלות אפשר להדרדר ללבישת מכנסיים שאינם צנועים ומלבד זאת, חצאית מהווה מין  סמל סטטוס  של שמירת מצוות, וכאשר לובשים מכנסיים יש כאן  אמירה  כנגד שמירת מצוות (כמו חבישת כיפה אצל גברים). למעשה, יש ללבוש חצאיות וכמובן לשים לב שהן תהיינה צנועות, הן מבחינת הגזרה והן מבחינת האורך. ברכה והצלחה טוביה tsbias1 Gmail.com
שאלה: שוב ברכה ראשונה: מצטער שאני מטריד אותך, מצטער מאוד. 1.אם נגיד אני בשיעור ושמו עוגיות על השולחן וברכתי ואכלתי ולאחר מכן לקחתי עוד חתיכה יש לברך שוב? באמת מצטער.
תשובה: בוודאי שלא, שכן אכלת אחת ולא קבעת שזה סיום האכילה, ואתה רשאי להמשיך ולאכול בלי ברכה.
שאלה: איך מניחים תפילין של יד אם שריר הקיבורת חלש ורפוי ביותר?: לכבוד הרב, אני מוצא את הנחת התפילין של היד בעייתית מאוד אצלי היות ואיני אדם שרירי ושריר הקיבורת (שריר הזרוע הדו-ראשי) רפוי וחלש ביותר ואני מוצא את התפילין של יד מתנועעים על היד ולא צמודים ממש כפי שנדרש אפילו כשאני מהדק חזק. מה ניתן לעשות והאם הנחת התפילין במצב הזה עדיין נחשבת ואולי זה בגדר אנוס?
תשובה: הנחת תפילין כזו נחשבת, בשל העובדה שזה מה שידך מאפשרת. הלוא אינך יכול לעשות משהו למעלה מזה, וזו הדרך בה הנחת התפילין שלך מתקיימת.
שאלה: אשכנז: לר. מאז ומתמיד התפללתי נוסח "ספרד" אקדים ואומר שאבי התפלל בילדותו נוסח "אשכנז" וכשהגיע ארצה התפלל נוסח "ספרד" ולאחרונה בביה"כ במקום מגוריו חזר להתפלל "אשכנז". כעת אלי: במקום מגורי, ביה"כ שמתאים לי ביותר חברתית רוחנית, נוסח התפילה שם: "אשכנז". האם אני יכול לממש את רצוני והתאמתי האישית ולהתפלל שם? א"כ: יחד עם כולם באותו נוסח:אשכנז"? ומה בשאר התפילות כשאיני שם? האם זה משנה בכלל? ב מראש ואדר שמח.
תשובה: להתפלל אשכנז. הן משום שזהו מנהג זקניך ואביך, הן משום שזהו נוסח עתיק ואמיתי יותר לעומת נוסח ספרד-אשכנז
שאלה: החלפת מזוזה בדירה בה הדייר הקודם ניפטר מזוזה?: לכבוד הרב, האם כשניכנסים לגור בדירה בה הדייר הקודם ניפטר מזיקנה יש עניין להתקין מזוזה חדשה?
תשובה: אין כל חובה להחליף מזוזה בדירה בה הדייר נפטר.
שאלה: נקיון פסח: לכבוד הרב, חשבתי להתחיל לנקות לפסח דברים שאפשר לנקות כבר מעכשיו. זאת מכיוון שאני עובדת ויש לי ילדים קטנים בבית ואני יודעת שאהיה בלחץ לפני פסח. רציתי לשאול בעניין ניקוי ארונות- האם אני יכולה כבר לנקות את הארונות שלנו? ובעניין בדיקת כיסים- האם בודקים את כל הכיסים של כל הבגדים וממתי? האם אפשר מעכשיו שיש עוד יחסית הרבה זמן עד פסח? מראש ויישר כוח
תשובה: אני לא בטוח שהבנתי את השאלה. אפשר בהחלט להתחיל ולנקות לפסח, ולהפוך את הארונות לארונות שהן בחזקת שאין בהם חמץ, אך כמובן להימנע מהכנסת חמץ לארונות האלה משעה שהם מנוקים. הדבר הזה נכון לגבי כל דבר. ובליל בדיקת חמץ לבדוק היטב שאכן כך נעשה.
שאלה: חינוך בנים לגדרי צניעות: ערב טוב. כיצד נכון להסביר לילד בגיל עשר נושא צניעות ביחס לרחצה מעורבת?
תשובה: קשה לענות על שאלה זו, בשל העובדה ש"חנוך לילד על פי דרכו", ולכל אחד הדברים מתקשרים אחרת. הבה ננסה: האם ניתן להתחיל פשוט בקביעת ההלכה שהדבר אסור, כי ההלכה אוסרת רחצה מעורבת של בנים ובנות? האם מתאים לבחור הצעיר לשמוע את הקביעות המוחלטות, ולא את אלה המנסות לנמק? ולכיוון אחר לחלוטין, האם הוא בשל כדי לשמוע כי התורה רוצה שהיחס אל הגוף יהיה יחס צנוע, בו לא מפגינים את הגוף של גברים בפני נשים ולהפך? וכן על זה הדרך. לחפש את הדברים שמדברים על ליבו. האם אני יכול לעזור עוד?
שאלה: הסתרתי מבן זוגי שאבי לא יהודי: אני נמצאת בזוגיות מדהימה כשנה וקצת שדרכה להתמסדות בע"ה. לפני מספר ימים החלטתי לספר לבן זוגי שאבא שלי לא יהודי (מוסלמי) לאחר התלבטויות רבות. עד כה לא סיפרתי מפני שלא חשבתי שיש צורך כי אני יהודיה לכל דבר ושומרת מסורת ומצוות. לאחר שסיפרתי הוא לקח את זה מאוד קשה ולא הפסיק לשאול איך עד עכשיו הסתרתי? ועד מתי בדיוק התכוונתי למשוך את זה? טוען שעיניין הדת לא מפריע לו כלל והעיקר שאני יהודיה כדת והלכה אך העובדה שהסתרתי ממנו דבר כזה פגעה בו מאוד ועכשיו הוא חושב שיש עוד דברים שאני מסתירה ולא אומרת. הוא סיפר את זה גם להורים שלו ישר ומעבר לכך הלך לכמה רבנים להתייעצות וביקש ממני הפסקה. אני מרגישה כאילו שזהו וזה סוף הקשר אני עשיתי דבר נורא שלא סיפרתי? מה עושים במצב כזה? אנא עזרתכם
תשובה: הדילמה מתי לגלות את הדברים המשמעותיים בקשרים שנוצרים היא דילמה גדולה מאוד. נקודת המוצא החד משמעית היא שבסופו של דבר צריך לגלות את כל הדברים המשמעותיים. חובה זו נובעת משתי סיבות שאינן קשורות האחת בשניה. הראשונה בהן היא החובה של האדם "מדבר שקר תרחק", וחובה עליו לקיים את "מה ששנוי עליך לא תעשה לחברך", ובנישואים המתבססים על דברים שלא נחשפו ולא התגלו יש חשש גדול של מקח טעות, ושל דבר שכלל לא נוצר. מכל היוונים האלה ישנה חובה דתית ואמונית ומוסרית ואנושית לגלות את הדברים המהותיים. שניה בסיבות היא העובדה שפעמים רבות, כאשר הדבר שהוסתר נחשף ומתגלה, נוצר מצב קשה של חוסר אמון בשל עצם העובדה שדבר מה הוסתר בין בני הזוג, ואז נוצרת חשדנות גדולה. מניסיוני אני יודע כי זו אחת הסיבות המשמעויות לגירושין. אולם, כאמור, הדילמה היא מתי לגלות ומתי לחשוף. בדרך כלל, בתחילת תהליך ההיכרות לובש כל אחד מסכות, ומציג בפני השני את הדברים היפים והמושלמים שבו. אולם, בשלב מסוים, לאחר כמה פגישות, מתחילים ב"ה לקלף את המסכות ואת חומות המגן, ונחשפים במכלול היותר רחב של האנושיות. אז מגלים בני הזוג כי כל אחד מהם אינו מושלם, ולכל אחד יש פגמים וחסרונות, והדבר מהווה חיבור חזק מאוד ביניהם. קשה למדוד מתי המעבר הזה, אולם צריך להיזהר שלא להחמיץ את השעה. נראה מהסיפור שאת מספרת כי לפחות לפי דעתו של הבחור   השעה הוחמצה, ונוצר משבר אמון. השאלה היא האם יש אפיק תקשורת עדיין ביניכם. אם יש   ספרי לו את האמת. ספרי לו את הפחד שלך מלאבד אותו, ספרי לו כי התכוונת לספר בכל מקרה ולא להסתיר את הדבר, ספרי לו על ההתלבטויות שלך האם לספר או לא, בקשי ממנו לתת בך אמון שאת לא מסתירה דבר ואכן אל תעשי זאת   את לא חייבת לוותר אלא יכולה לנסות להילחם על כך, ולהצית מחדש את האמון ביניכם. אולי הדבר יעלה יפה, ואולי יתחדש משהו עמוק ביניכם. והתפללי לטוב. האם את יכולה ללכת בדרך זו?
שאלה: שרשרת: האם אפשר לזרוק לפח שרשרת שרשום בה א.ל.ד נגד עין הרע -שרשרת זה בלי הנקודות
תשובה: בוודאי.
שאלה: שם לבן: כבוד הרב. אני בהריון שבוע 23 עם בן זכר. אני רציתי לשאול על שם רואי האם זה שם טוב? או שלא. אני בהתלבטויות לגבי שם בכלל. אהבתי את רואי אבל אני חייבת עצה. אודה מאוד אם תעזור לי.
תשובה: אינני מבין בדברים אלו, מכל מקום אני מצרף שני קישורים בנושא
שאלה: שם לתינוקת ע"ש הסבתא: לרב בשעה טובה נולדה לנו בת ורצינו לקרוא לה בשם שני ע"ש חמותי שתחיה. במשפחה שלהם זה מקובל מאד לקרוא לנכד ע"ש הסב בעודו בחיים ורצינו לשמח אותה. חמותי אמנם שמחה אך לדבריה השם שלה "הוא שם קשה ומביא מזל רע" והיא אינה רוצה לגרום רע לילדה ולכן ביקשה שנשאל רב לפני ההחלטה. נשמח לשמוע את עצתך. לחמותי קוראים דינה. (השם הראשון הוא עברי, נקבי וחיובי ובאשר אליו איננו רוצים להתייעץ)
תשובה: אינני מבין בנושא מכל מקום אני מצרף קישור
שאלה: קושי-ניסיון או רמז אחר?.: איך יודעים אם ה מביא על אדם קשיים כדי לנסות אותו או כדי לגרום לו להפסיק לעשות משהו?
תשובה: לקראת ימי התשובה, ראיתי שטרם השבתי. אז אני מקווה שתשובתי תקובל! השאלה היא שאלה מאוד כללית, כי לכל התלבטות יש צדדים שונים ואחרים, וצריך לקבל החלטה באופן שונה לגבי כל דבר, וכמו כן אנשים שונים מקבלים החלטות בצורה שונה. אבל אנסה לענות באופן כללי. ישנה סיפור מאוד מעניין בגמרא: הגמרא כתבה שרבי אליעזר וחכמים נחלקו בעניין תנור שחתכו אותו והדביקו אותו שוב, האם הוא מקבל טומאה או לא, רבי אליעזר הביא ראיות רבות ולבסוף יצאה בת קול מהשמים ואמרה שהלכה כרבי אליעזר. למרות זאת חבריו של רבי אליעזר לא פסקו הלכה כמו בת הקול אלא פסקו להלכה לא כדבריו משום ש אין משגיחים בבת קול. מה שגרם לפרשנים רבים לתהות על גמרא זו, הוא שבמקומות אחרים הכריעו הלכות על פי בת קול? ההסבר (שחוזר אצל כל הפרשנים) הוא כזה: כאשר אנחנו נמצאים במקום בו לפי השכל (ההלכה) באופן ברור צד אחד יותר טוב מהשני, איננו יכולים ללכת לפי בת קול לצד שנוגד את דבר השכל, אמנם, במקרה ששני הצדדים שקולים ניתן להכריע על ידי בת קול. כללים אלו שהם קווים מנחים בפסיקת הלכה, יכולים להוות מעין רעיונות בשבילנו איך לגשת לספיקות ולפתור אותם. אנחנו מתלבטים האם במקרה שלפנינו ה  מביא עלינו קשיים על מנת לנסות אותנו, ולבדוק אם אנחנו ממשיכים לעשות את הדבר שעלינו לעשות, למרות האתגרים? מה נעשה? בת קול היא למעשה קול פנימי, מעין ציפור קטנה שלוחשת לנו איך להתייחס לדברים. הוכח במחקרים רבים, שרוב ההחלטות שאדם מקבל לא מתקבלות על פי השכל, אלא לפי הרגש, לדוגמא בוחרים אולפנה או ישיבה לפי מה שחשנו כשהיינו שם, למרות שבשכל עדיף מקום אחר. לכן קשה מאוד להפריד בין החלטות שנובעות ממקום רגשי להחלטות שנובעות ממקום שכלי. בכל זאת ננסה לתת כיוון להחלטות, על פי מה שהובא קודם. אם נעתיק את הרעיון ההלכתי לעולם שלנו הפרטי אז נוכל לומר כך: אם בשכל ברור לנו שזה מה שאנחנו צריכים לעשות אז נמשיך עם זה הלאה למרות הקשיים (ולמרות שהקשיים העלו בנו ספיקות האם באמת היינו צריכים לעשות את זה, אם הספיקות עלו לאחר הקשיים אז כנראה הספיקות הם מכח הקשיים). לעומת זאת אם בשכל הדברים שקולים, ושני הדברים נראים בעיננו אותו דבר: למשל, אנחנו מתלבטים בזמן הפנוי שיש לנו אם ללכת להתנדבות מסוג א או התנדבות מסוג ב, שני הדברים טובים או לא טובים באותה מידה, אך אם אנו מרגישים עם צד אחד לא טוב, הגיוני מאוד שנכריע בשאלה לפי הנטייה שלנו. אם יש לנו קושי, כדאי לשקול טוב טוב אם אכן נראה לנו שאין שום יתרון בעשייה אחת על פני העשייה השניה, כי אז כדאי ללכת לפי נטיית לבנו, על מנת שנוכל להרגיש גם טוב עם מה שאנחנו עושים. בתקווה שהועלתי עקיבא akiva.ka gmail.com
שאלה: כשרות: אנחנו קבוצת תלמידים מבית הספר יד גיורא הרצליה והיינו רוצים לשאול אותך שאלה בנוגע לכשרות בזרם הדתי לאומי שאלתנו היא : כיצד הכשרות של הזרם הלאומי דתי שונה מהכשרות של הזרם החרדי? נשמח אם תענה בהקדם
תשובה: הציבור הדתי לאומי כולל בתוכו מגוון של אנשים, החל מאלה שמחמירים בכשרות כמו החרדים ועד אלה שמקלים בכשרות ודורשים רק תנאים בסיסיים ביותר. רוב הציבור הדתי לאומי מסתמך על כשרות בהשגחה רגילה של רבנות מקומית (תעודת כשרות). הציבור החרדי לא יסמוך על תעודה כזאת ויאכל רק במקום שיש השגחה מחמירה יותר שנקראת  מהדרין  או  בד"צ  (בית דין צדק).
שאלה: עלי בודק: רציתי לברר לגבי עלי בודק, האם אפשר לסמוך על היותם ללא תולעים (עם השריה בסבון ושטיפה, או בלעדיה?) מסתבר שיש להם מגוון גדול של עלים שאין בחברות האחרות, וכמו כן רמת הריסוס שלהם נמוכה בהרבה על פי מה שהם מפרסמים. אורית
תשובה: מצ"ב רשימת המומלצים שלנו כמו"כ כלל החברות משתמשות בריסוס יש חברות עם אישור דרך המעבדה
שאלה: עירוב תחומין: האם מותר ללכת בשבת מלוד לרחובות? האם צריך לשים עירוב תחומין? אשמח לקבל תשובה בהקדם כיוון שמתקיים אירוע בשבת זו.
תשובה: לך אינני יודע צריך לברר אילו ערים מחוברות בעירוב שלהם ואם יש אם יש מרחק של 2 ק"מ או יותר בין גבול העירוב של אחת הערים דרכם אתה הולך לעיר אחרת - לא ניתן לעשות עירוב תחומין. אתה יכול לברר דרך הרבנויות של לוד - רמלה או באר יעקב נצר סירני נס ציונה ורחובות. אם העירוב מחובר - אין בעיה אם אחת הערים מנותקת מעיר אחרת ביותר מ ק"מ אחד ופחות משתים - ניתן לחבר שתי ערים ורק שתים בעירוב תחומין דוד לוי 098987548
שאלה: אני חושבת שאני משתגעת: כבוד הרב, אני חושבת שאני משתגעת! אני בחורה חילונית מסורתית (שמתחזקת ב"ה), ועד לפני שנה היה לי חבר רציני במשך שנתיים. לא התייחסתי אליו יפה ולכן הוא נפרד ממני, ובצדק מוחלט. אבל עכשיו, שנה אחרי, הוא עבר הלאה, שכח אותי, יש לו כבר מישהי רצינית ואני עדיין תקועה. עדיין אוהבת אותו, ממש פיזית. אין יום שאני לא מתחרטת ומבקשת מחילה מה על מה שעשיתי לו. מצד שני, האהבה אליו גורמת לי לכאב פיזי ונפשי גדול שאני לא יודעת מה לעשות. לפעמים אני תוהה האם ייתכן והוא האחד שלי והפרידה הזאת נועדה למעשה כדי לקרב בנינו. כיצד אוכל להקל על הכאב כבוד הרב?
תשובה: איננו יודעים ואיננו יכולים לעשות חשבונות של מעלה. חובתנו לחיות את החיים שלנו כאן, כפי שהם מצטיירים לנו, בלי חלומות ואשליות שווא. עליך לפעול במרץ ובעוצמה כדי להשלים עם המציאות שאין בינך לבין החבר ההוא, ולא יהיה יותר שום קשר. אם את צריכה לשם כך טיפול נפשי - תעשי זאת בהקדם (לפני שתשתגעי, כדבריך). תתפללי אל ד  שיעזור לך לצאת מהצרות שלך בכך שתוציאי מלבך את אהבת השווא, כדי שלבך יהיה פנוי להקים את הקשר עם האחר שכנראה ממתין לך.
שאלה: הדיון בין אברהם להשם: בס ד לימדו אותי בבית ספר שאברהם שפט את השם ואמר לו שהוא לא עושה צדק ואפילו דיבר אליו בלשון איום ( חלילה לך.) בדיון בינו לבין השם על סדום כאשר אלוקים אומר לו שהוא הולך להחריב את העיר הדבר נכון?
תשובה: מי שלימד אותך טעה. צריך לפתוח תנ"ך ולראות מה כתוב שם. אברהם אמנם מתווכח עם ד  אבל לא מתוך התנשאות אלא מתוך התבטלות, לא כמי ששופט את ד  אלא כמי ששואל את ד  על משפטו ומבקש להבין את דרכו. בכל השיחה אברהם מבטא זהירות והתבטלות ( עפר ואפר ) בפני ד  ומכנה אותו אדו-ני, כלומר האדון שלי. ".ויען אברהם, ויאמר: הנה-נא הואלתי לדבר אל אדו-ניי, ואנוכי עפר ואפר. ויאמר אל-נא ייחר לאדו-ניי, ואדברה. ויאמר, הנה-נא הואלתי לדבר אל אדו-ניי. ויאמר אל-נא ייחר לאדו-ניי, ואדברה אך הפעם. גם התשובות של ד  מוכיחות שאברהם מבקש להבין, מפני שד  מסכים לדבריו ומסביר שלא התכוון להשמיד את המקום אם יש שם מספר צדיקים.
שאלה: איך מחזירים את הבושה למנהיגי הציבור בישראל?: לכבוד הרב, ראיתי שח מרבים לדבר על הבושה ולא במובן של ביישן הנמנע מלעשות את מה שצריך אלא על הבושה שאמורה למנוע מאדם לעשות רע ואני תוהה כמה תהיות: 1) האם הבושה היא מידה או תכונה מולדת או נירכשת ע"י חינוך והשפעה סביבתית? 2) איך קורה שאדם מאבד את הבושה כמו רבים מנבחרי הציבור שלנו שפשוט איבדו את הבושה. זה בא לידי ביטוי בהרבה מאוד צורות כגון כאלה שגונבים, גוזלים ומועלים בכספי ציבור, וכאלה שמבטיחים דבר אחד לפני הבחירות ומיד לאחר הבחרם הם עושים בדיוק ההפך ממה שהבטיחו שיעשו וכן כאלה שאיבדו את הבושה בעצם הצגת מועמדותם לתפקיד נבחר ציבור לאחר שבעבר כבר כיהנו כנבחרי ציבור והתגלה כי מעלו בכספים או אמון וישבו בכלא או נמנע מהם תפקיד ציבורי אחר עקב שהתגלה כי אינם אנשים ישרים ובכל זאת אינם חשים כל בושה להציג את מועמדותם לתפקיד ציבורי בכיר עוד יותר מזה שכבר ניפסלו בגלל שהתגלו כבעלי מידות שליליות? 3) איך הציבור אינו רגיש לתופעות הפסולות הללו ומשתף עמן פעולה ע"י תמיכה באנשים כאלה אשר איבדו את הבושה? 4) איך מחזירים את תחושת הבושה אל אלה שאיבדו אותה ועושים רע לכולנו?
תשובה: יישר כוח על הרצינות ועל כובד הראש של שאלה חיונית זו. איני יודע האם הבושה היא מולדת או נרכשת. זו שאלה לחכמי תורת הנפש. אני מעריך שהיא מולדת, כי נראה שהבושה היא אכן חלק בלתי נפרד מגילויי האישיות של האדם. ברם, כמו כל תכונה מולדת   יש הרבה מאוד אפשרויות לעצב אותה, והבחירה החופשית של שימוש בה הוא מאבק נגדה היא חלק בלתי נפרד מאפשרויות אלה. על כן, אין היא מופיעה באדם באופן אוטומאטי. לא זו בלבד, אלא שאפשר שהיא נשחקת עם הזמן, כאשר אדם אינו נענה לצדדים החיוביים של תכונה זו. אני מניח שאיבוד הבושה נעשה בתהליך אט אט. הוא לא מתרחש בפעם אחת. מתחילים בהצדקות ובשכנוע פנימי כי הלקיחה הזו מגיעה לי, וכי היא חלק בלתי נפרד מהצורך שלי למלא את התפקיד  ממשיכים בשכנוע פנימי כי הדבר הזה הוא חלק מהזכויות שלי  מוצאים עוד תירוצים ועוד הסברים, ואט אט מאבדים לחלוטין את הבושה. צריך לזכור גם את הצד השני של האחראיים למציאות זו   העובדה שאנחנו מוחלים למשוחתים שהם בצד הפוליטי שבו אנו תומכים, ונאבקים נגד השחיתות רק כשהיא נמצאת בעמדה הפוליטית המנוגדת   תורמת אף היא לעולם השחיתות, שכן היא חושפת את העובדה שהמאבק בשחיתות הוא מניפולטיבי, ואינו נעשה ממניעים אמיתיים. ככל שהציבור עצמו ידחה את השחיתות ממקומה ולא יסכים לשליח ציבור שהוא מושחת גם אם הוא מקדם את העמדות שציבור מסוים תומך בו   כן תגבר הבושה, והדבר יחלחל לכל רבדי החברה. לעומת זאת, כשהציבור מתעלם ממרכיב זה   התוצאות חמורות בהחלט.
שאלה: פורים בירושלים: רציתי לדעת איך עלייי לנהוג בחג פורים הקרוב. אני מגיעה מהמרכז לירושלים בתענית אסתר וחוזרת למרכז בצהרים של ירושלים.איך אני נוהגת? האם אני שומעת רק פעם אחת קריאת מגילה.מתי אנ יכולה לחלק משלוח מנות ולתת מתנות לאביונים? נהייתי מבולבלת. ב מראש, שני
תשובה: בשל העובדה שבעלות השחר של יום שישי - פורים בירושלים - תהיי בירושלים, שם המקום שאת צריכה לחגוג בו את פורים, על כל מצוותיו.
שאלה: למה מילה אחת כואבת לי כל כך?: ו על העזרה, לפני כמה זמן הלכתי עם חברות ואיזה ילד אמר לי "זוזי מפה את שמנה" וזה היה ליד חברות לא הכי טובות שלי ופשוט הובכתי ברמות!לא ידעתי מה להגיד.ועוד אחרי זה הן באו ואמרו לי.לא נפגעת ממנו נכון? אז נכון אני לא רזה.אבל זה עדיין פגע בי המבוכה,אני כן יחסית עם ביטחון ולומדת להשלים עם עצמי.הבעיה שזה גרם לי לסוג של חרדה.אני כל הזמן פוחדת שמישהו יבוא ויקרא לי שמנה.או מילים ולא אדע איך להתמודד. קשה לי מאוד.זה שואב ממני המון כוחות ומחשבות. אשמח לעזרה,או לטיפ,
תשובה: זוכרת את הסיפור של שילגיה? בואי נחשוב רגע על האמא שלה. המראה אומרת לה "את יפה, אבל שלגיה יפה ממך", וזהו. מבחינתה היא לא מספיק יפה, היא לא מספיק טובה, ורק כשהיא תוכל לבטל את האבל הזה, היא תהיה באמת יפה, והיא נלחמת בו. ונאבקת בשלגיה, ולא מצליחה. ה"אבל" הזה משגע אותה, שואב ממנה את כל הכוח. הכוח שלה נשפך על המאבק בשלגיה עד שהיא מאבדת את עצמה לגמרי. אז אמנם בסיפור שלנו אף אחד לא עומד למות בסוף, אבל לכל אחד מאיתנו יש את המראה של אמא של שלגיה. המראה הזו אומרת לנו "את טובה מאד, אבל." האבל הזה הורס את כל החלק הראשון של המשפט, אין כבר את טובה מאד. הנקודה הזו מפרקת אותנו והופכת אותנו ללא שווים כלום בעיני עצמנו. וזה מסתכל, וכואב, וכל פעם שמזכירים לנו את הנקודה הזו זה כואב שוב מחדש. וזה לא משנה כמה בדר"כ אנחנו חושבים שאנחנו טובים, אפילו בטוחים, ה"אבל" הזה שוב מגיעה והורס הכל מחדש. מה עושים עם זה? קודם כל, מכירים בזה שיש את הנקודה הזו. אנחנו לא מושלמים, לא קרובים לזה אפילו. מצד שני, אנחנו לא אוהבים לחשוב על זה, ולא אוהבים את העובדה שאנחנו לא מושלמים. וכל פעם שאנחנו "מגלים" שאנחנו לא מושלמים- זה כואב לנו. מה עושים? מבינים שזשה המצב, לא מגלים את זה כל פעם מחדש, מבינים שזה ר להיות טובים מספיק ולא מושלמים. אחר כך לומדים את הנקודה הזאת. הכואבת. חושבים למה היא כל כך כואבת. מה בכלל אומרת עלינו הנקודה הכואבת הזו? האם היא מי שאנחנו? לא, אסור לשכוח שיש לפני הכל את ה"את טובה!", אז מה אם יש נקודות קשות. נכון, הן כואבות, הן חלק ממה שמזכיר לנו שאנחנו בני אדם למרות הכל. אמנם זה נכון, אבל זה כואב. אמא של שלגיה לא מסכימה לקבל את העובדה שהיא לא הכי טובה, שהיא לא הכי מושלמת. וזה מה שהרג אותה. את חזקה ממנה ומסוגל להבין שיש את שני הדברים, אפשר להיות טובים גפ אם אנחנו לא מושלמים. גם אם יש כאחההה שמתחום מסויים טובים מאיתנו. ועוד שלב אחד. אמנם בתחום אחד את מרגישה לא מושלמת, אבל יהיו עוד המון תחומים בהם את מעולה. כשתרגישי שאת מושלמת בתחום מסויים, שאת אוהבת, תצליחי לראות את ה"טובה" ביחד עם הנקודה הזו. הקשה. אל תשכחי שאת טובה. הנקודה הקטנה הזו היא לא מי שאת. היא לא מה שאת. מקווה שהצלחתי להרגיע קצת. ולתת חומר למחשבה. את מוזמנת לשלוח כל שאלה. כל התייעצות. המון בהצלחה. אביטל avitalba4 gmail.com
שאלה: דבר תורה בבית ספר: חזרתי בתשובה לפני שנתיים בערך ב"ה. אני בבית ספר חילוני וקיבלתי על עצמי לפרסם דבר תורה על פרשת השבוע בלוח מודעות כדי שיהיה זיכוי רבים, ואני לוקחת מהאתר שלכם. עכשיו השאלה היא אם יש אישור (כאילו לקחת את הדברי תורה מהאתר שלכם)?
תשובה: ראשית, יישר כוח. אני יכול לתת אישור רק לדברים שאני כתבתי. בשמחה רבה.
שאלה: מזוזות - משעת קנייה או משעת כניסה לבית?:! בשעה טוב ומבורך אחרי עשן ים וחצי קבלתי אתמול מפתח לדרתי ההחדרה מהקבלן ואני מתכוון להכנס בסמוך לפסח ועד אז רק מארגן ומסדר השאלה מתי כדאי ורצוי לקבוע מזוזות בדירה שלי? מראש ותבורך!!! סיסיאי
תשובה: ראשית, ברכה גדולה ויישוב טוב במקומך החדש. נושא זה נתון במחלוקת הפוסקים. המגן אברהם (לט, א) כותב כי החובה קיימת רק משעה שגרים בבית. פוסקים מאוחרים יותר, כגון הרב פרנק זצ"ל, כתבו שעם הכנסת החפצים - הדבר הופך לבית. נראה לי כי רצוי לקבוע לפי הזמן המוקדם יותר, כיוון שבוודאי אין איסור לקבוע את המזוזה משעה שמכניסים את החפצים.
שאלה: טעות בסימולטור: לוחצים לפי הסדר הבא: מענה ממוחשב בעניין תקלות במטבח- כלי מטבח כלי חשמל- תנור טוסטר אובן- ומגיעים לדף לא נכון. הרעיון של סימולטור הוא מבריק!
תשובה: טופל
שאלה: פת שחרית: בוקר טוב כבוד הרב, במידה ואני לא מתפללת שחרית, עדין אפשר לאכול פת שחרית כפי שהורונו חכמים או שיש עניין להתפלל שחרית ואז לאכול? אפרת
תשובה: ניסוח השאלה מפאשר כמה פרשנויות למה שלא ברור לך. אם את מתכוונת להתפלל שחרית - ראוי מאוד שלא לאכול לפני התפילה, אלא אם כן יש סיבות מיוחדות. אם אינך מתפללת - בוודאי שמותר לאכול, שהלוא לא חייבים למות מרעב. האם יש משהו שלא הבנתי?
שאלה: כיבוד אב ואם מול פרנסה: קיבלתי הצעת עבודה בדרום, הורי מתעקשים שאשאר איתם בצפון ולא אענה להצעה שיכולה לתת לי פרנסה גבוהה פי 2 מזו שיש לי כיום. האם עלי להשאר מתוך כיבוד אב ואם או שאני יכולה לנסוע ולדאוג להמשך עתידי?
תשובה: אני מניח כי השאלה הרגישה הזו קושרת בתוכה עוד הרבה נושאים משפחתיים, ולא רק את הנושא הזה. על כן, קשה לי כמובן להיכנס כפיל לחנות חרסינה לעדינות המשפחתית הזו. מה שאני כותב אפוא הוא רק את העיקרון, אך את היישום יש לעשות בזהירות וברגישות. רקע לכל הנושא אפשר לקרוא במאמרי: לאור האמור במאמר, מבחינת חובת כיבוד אב ואדם - אכן אינן חובה כזו בהקשר זה, ומותר לך ליסוע ולדאוג להמשך עתידך. כמובן שאינך חייבת לעשות זאת, וכמובן שכדאי לשקול שיקולים נוספים כאמור לעיל, אולם מבחינת יסוד ההלכה מצוות כיבוד אב ואם אינה מחייבת אותך להפסיד את הפרנסה הכפולה שאת יכולה לקבל בדרום.
שאלה: הלכות נטילת ידיים ושמירת נגיעה לפני החתונה: יש לי מספר שאלות: 1. האם חובה קודם לברך אחרי נטילת ידיים ורק לאחר מכן לנגב אותן במגבת? פשוט ברכת אשר יצר היא ארוכה יחסית ובחורף הידיים קופאות בזמן הזה. בנוסף אני נוטלת באמבטיה ולכן צריכה להתרחק ממנה כמה צעדים, ואז לברך ואז לחזור לנגב אות הידיים וזה לא כל כך נוח. 2. האם מותר לדוגמא לנעול נעליים לגרוב גרביים וכו לפני נטילת ידיים בבוקר? 3. אני לומדת באוניברסיטה ושם אין נטלות בשירותים. האם זה ר במקום ליטול ידיים לשטוף אותן בסבון אחרי השירותים? ובנוסף מה עושים כשאין נטלה ורוצים ליטול ידיים לפני לחם? מה שאני עושה זה לפתוח את הברז ולשים כל פעם יד אחרת מתחת לברז ואז לסגור את הברז עם המרפק (מקווה שזה היה ברור). האם כך זה ר? 4. ארוסי מידי פעם נותן לי נשיקות באוויר ועושה לי תנועות ליטוף באוויר (כאילו שהוא מלטף אותי), בלי לגעת בי, אך לפעמים יוצא שזה ממש קרוב אליי. זה ר? 5. ארוסי גר רק עם אמא. לפעמים יוצא שאמא שלו הולכת לבקר שכנה, או יוצאת לקנות משהו ואנחנו נשארים לבד, האם זה ייחוד? יש לציין שחברים יכולים לבוא אליו בלי להודיע, וגם אמא שלו יכולה לחזור כל רגע, וגם הדלת של הבית נשארת פתוחה.
תשובה: ב"ה, 1.אפשר לברך אשר יצר אחרי הניגוב. 2.בעת הצורך מותר, וצריך להזדרז ליטול ידים. 3.לשירותים אפשר בלי נטלה ללחם - תקחי איתך בקבוק מים. או כוס חד פעמית. 4.ליטוף ונשיקה באויר ממש לא. 5.זה לא יחוד אבל לא להשאר לבד, דיני יחוד נאמרו למצב אקראי ולא למצב קבוע ויש קשר וחיבה בניכם. דני ארגמן
שאלה: ירקות עליים: הפרסום שלכם האחרון הוא לפני 9 חודשים מהם הירקות העליים הנקיים ביותר מבחינת חרקים ומהם הנקיים ביותר מבחינת חומרי הדברה האם אפשר לקבל 2 רשימות נפרדות כולל מיון פנימי כאשר הטוב ביותר ראשון ברשימה
תשובה: אנו בודקים כל הזמן. אין לנו אפשרות לפרסם ברשימות נפרדות מבחינה חוקתית
שאלה: מנין נשים לקדיש: לא מעט פעמים מגיעים לבית קברות לאזכרה אך אין מנין גברים. מה המניע לצרף את הנשים כדי שהיתום יומר קדיש? חיים
תשובה: ח בעידן שהייתה סנהדרין קבעו ע"פ פרשנותם בפסוקים שכל דבר שמוגדר דבר שבקדושה יכול להיאמר רק ב10 גברים. כדי לשנות זאת יש צורך להקם סנהדרין רק הא אם תרצה תוכל לפרש לדרוש אחרת מהתורה.
שאלה: פרשת העקדה: היום קראתי את פרשת העקדה (בנוסף לזה אליהו הנביא והרג של נביאי עבודה זרה) מה ההבדל הרוחני בין ההרג המתואר בספרים שלנו לבין הפונדמנטליזם הדתי של האיסלאם (דעאש לדוגמה). הקדוש ברוך הוא גורם לאברהם להרוג את בנו בשביל להראות לו את הדבקות שלו בו. מה ההבדל בין הרג בן למען דבקות באל לבין האמונה המוסלמית שדוגלת בהרג של כופרים למען דבקות באל.
תשובה: ההבדל הוא שדבר כזה ניתן לעשות רק אם הקב"ה פונה אליך ישירות. אחרת זה רק פרשנות שלך לרצון האלוקי ופרשנות נגועה פעמים רבות באינטרסים והיא לעולם לא נקייה מכך.
שאלה: צחצוח שיניים בצום.: לכבוד הרב רציתי לדעת האם בצומות כמו תענית אסתר וצום גדליה אפשר לצחצח שיניים?ללא בליעה של מים. ויום טוב.
תשובה: מותר מן הדין
שאלה: טבילה במקווה בהיריון: אני ובעלי ניסינו להכנס להיריון במשך תקופה, והקפדתי על המקווה מהחתונה ובפעם האחרונה לצערי לא יצא לי לטבול ונקלטתי. אני בתחילת ההיריון בשבוע ה5 רציתי לדעת האם מבחינת הלכה אני יכולה לטבול? האם זה כדאי מבחינה רפואית? (כלור, חיידקים, וכו ) האם עליי לעדכן את הבלנית? ומבחינת הלכה
תשובה: ב"ה, בודאי צריך לטבול, לעשות הפסק טהרה, שבעה נקיים ואז לטבול. המקוה נקי ומחוטא, אם יש לך ספק תשאלי את הבלנית. דני ארגמן